Peter Walker

Peter Douglas Conyers Walker (født 7. oktober 1912 i Leeds, død 1. mars 1984 i Newtown, Worcestershire) var en engelsk racerfører. Han er mest kjent som vinner av 24-timersløpet på Le Mans i 1954.

 Karriere 
Peter Walker begynte sin motorsportkarriere på 1930-tallet på Brooklands, det daværende senteret for britisk motorsport. Med base i Herefordshire konkurrerte han i en ERA som han kjørte sammen med sin venn Peter Whitehead. 

Etter andre verdenskrig fikk han flere seiere i bakkeløp, og begynte å bli lagt merke til av racingteamene til Jaguar og BRM. I Storbritannias Grand Prix 1950 kjørte han sin ERA sammen med Tony Rolt, men de måtte bryte etter to runder av Walker og tre av Rolt. 

I 1951 oppnådde Walker seieren han er mest husket for, da han og hans teamkollega Peter Whitehead vant Le Mans for Jaguar i en C-Type. En måned senere kom han på syvendeplass i Storbritannias Grand Prix i en 1,5-liters kompressorladet BRM P15, til tross for brannskader på leggene forårsaket av varmen fra et ødelagt eksosanlegg (hans teamkollega Reg Parnell, som kom på femteplass, fikk lignende skader).

I de følgende årene fokuserte han primært på sportsvognsracing og oppnådde gode resultater med Aston Martin. Han la opp som racerfører etter at han krasjet i en Aston Martin på Le Mans i 1956.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 Plass Poeng  Peter Walker ERAE ERA1,5 L6 k GBRRet MON  500  SUI  BEL  FRA  ITA  NC 0  BRM Ltd. BRMP15 BRMP15 1,6 V16 k SUI  500  BEL  FRA  GBR7 GER  ITA  ESP  NC 0 Stirling Moss Maserati250F Maserati250F1 2,5 L6 ARG  MON  500  BEL  NEDRetNC0 Connaught Engineering ConnaughtType B AltaGP 2,5 L4 GBRRet* ITA 
Noter til tabellene:
  - Delt kjøring med Tony Rolt.

 Fullstendige resultater fra 24-timersløpet på Le Mans 

 År Team Bil Teamkolleger Plassering Årsak til brutt løp 1951  Peter Walker Jaguar XK-120C  Peter Whitehead Sammenlagtseier  1952  Jaguar Ltd. Jaguar C-Type  Stirling Moss Ret Motorskade 1953  Jaguar Ltd. Jaguar C-Type  Stirling Moss 2.  1954  Jaguar Ltd. Jaguar D-Type  Stirling Moss Ret Bremsesvikt 1955  Aston Martin Ltd. Aston Martin DB3S  Roy Salvadori Ret Motorskade 1956  Aston Martin Ltd. Aston Martin DB3S  Roy Salvadori Ret Krasj

 Referanser 

 Litteratur 
 The Grand Prix Who's Who, Steve Small, 1995

 Eksterne lenker 
 Profil på ChicaneF1

Kategori:Britiske Formel 1-førere
Kategori:Førere i 24-timersløpet på Le Mans
Kategori:Personer fra Leeds
Kategori:Fødsler i 1912
Kategori:Dødsfall i 1984